6.Na prerokovanie na 19. zasadaní konferencie zmluvných strán dohovoru CITES bolo predložených 52 návrhov na zmenu príloh k dohovoru CITES. Trinásť z týchto návrhov predložila Únia ako hlavný navrhovateľ alebo ako spolunavrhovateľ a ich prijatie by mala prirodzene podporovať. Pozícia Únie ku všetkým návrhom by mala vychádzať zo stavu ochrany príslušných druhov a z vplyvu, ktorý obchod má alebo by mohol mať na tieto druhy, v súlade s rezolúciou konferencie č. 9.24 o kritériách pre zmeny príloh I a II. Osobitná pozornosť by sa mala venovať názorom štátov, na ktorých území sa vyskytujú druhy, ktorých sa dané návrhy týkajú. Únia sa takisto domnieva, že vo všeobecnosti by sa mali podporiť návrhy na zmenu príloh k dohovoru CITES, ktoré sú výsledkom práce výborov dohovoru CITES pre živočíchy a rastliny a stáleho výboru. Malo by sa zohľadniť aj posúdenie návrhov zo strany sekretariátu CITES a organizácií IUCN a Traffic a v prípade komerčne lovených morských druhov takisto posúdenie špecializovanej odbornej skupiny Organizácie pre výživu a poľnohospodárstvo (FAO), ak sú k dispozícii.

4.V pozícii Únie by sa mal zohľadniť prínos mechanizmov dohovoru CITES k zlepšeniu stavu ochrany druhov a mala by sa oceniť práca krajín, ktoré zaviedli účinné ochranné opatrenia. Únia by mala zabezpečiť, aby sa rozhodnutiami prijatými na 19. zasadaní konferencie zmluvných strán dosiahla čo možno najvyššia účinnosť dohovoru CITES, a to minimalizáciou zbytočnej administratívnej záťaže a praktickými, nákladovo efektívnymi a realizovateľnými riešeniami problémov v oblasti vykonávania a monitorovania.

2.Únia by mala pre 19. zasadanie konferencie zmluvných strán dohovoru CITES zaujať ambicióznu pozíciu v súlade so svojimi príslušnými politikami a medzinárodnými záväzkami, ako sú ciele týkajúce sa voľne žijúcich druhov v rámci cieľa trvalo udržateľného rozvoja č. 15, nadchádzajúci globálny rámec pre biodiverzitu po roku 2020 v rámci Dohovoru o biologickej diverzite, strategická vízia dohovoru CITES a rezolúcia Valného zhromaždenia OSN č. 75/311 o nezákonnom obchodovaní s voľne žijúcimi druhmi. Pozícia Únie by mala slúžiť aj na dosiahnutie cieľov stanovených na úrovni EÚ, a to prostredníctvom stratégie v oblasti biodiverzity do roku 2030, nadchádzajúcej revízie akčného plánu EÚ na boj proti nezákonnému obchodovaniu s voľne žijúcimi druhmi živočíchov a rastlín, prístupu EÚ k podpore obchodu a udržateľného rozvoja, ako sa uvádza v otvorenej, udržateľnej a asertívnej obchodnej politike EÚ, a Európskej zelenej dohody.

–druhu Agalychnis lemur do prílohy II,

–všetkých druhov rodu Sphyrnidae spp. (mlatkohlavovité), ktoré ešte nie sú zaradené do prílohy II, do danej prílohy,

–druhov Thelenota ananas, T. anax, T. rubralineata (holotúrie) do prílohy II,

–druhov rodu Khaya spp. (africké populácie) do prílohy II s anotáciou č. 17,

–druhov rodu Afzelia spp. (afzélia) (africké populácie) do prílohy II s anotáciou č. 17,

–druhov rodu Dipteryx spp. do prílohy II s anotáciou č. 17 + semená,

–druhov rodov Handroantus spp. (lapačovníky), Tabebuia spp. (tabebuje) a Roseodendron spp. (zlatovníky) do prílohy II s anotáciou č. 17,

–druhov rodu Pterocarpus spp. (africké populácie) do prílohy II s anotáciou č. 17,

–druhov rodu Rhodiola spp. do prílohy II dohovoru CITES s poznámkou č. 2.

Únia sa takisto rozhodla, že bude spolupredkladateľkou návrhu Panamy na zaradenie druhov rodu Carcharhinidae spp. (žralokovité) do prílohy II.

8.Únia berie na vedomie, že v posledných rokoch sa vynaložilo značné úsilie v oblasti budovania kapacít na účely vykonávania dohovoru CITES, v neposlednom rade pokiaľ ide o morské druhy, a to aj prostredníctvom finančnej podpory Únie. Únia podporuje lepšiu koordináciu medzi dohovorom CITES, regionálnymi rybárskymi organizáciami a ďalšími relevantnými subjektmi pôsobiacimi v rámci príslušných mandátov s cieľom zlepšiť správu a zvýšiť komplementárnosť.

9.Únia berie na vedomie zvýšený dôraz v rámci dohovoru CITES na druhy drevín, čo sa zohľadňuje aj v návrhoch Únie na zaradenie ďalších druhov drevín do prílohy II k dohovoru CITES na 19. zasadaní COP. Dohovor CITES zohráva veľmi dôležitú úlohu pri ochrane lesov a Únia podporuje užšiu a konzistentnejšiu spoluprácu medzi CITES a inými lesníckymi organizáciami a procesmi.

10.Pozícia Únie k návrhom týkajúcim sa nezákonného obchodovania s voľne žijúcimi druhmi by mala odrážať komplexný prístup EÚ k tejto problematike, a to zameraním sa na základné príčiny, posilnením právnych a politických rámcov na riešenie takéhoto nezákonného obchodovania, účinným presadzovaním existujúcich pravidiel a podporou globálnych partnerstiev na riešenie nezákonného obchodovania s voľne žijúcimi druhmi.

11.V súlade s týmito prioritami Únia podporuje prostredníctvom dohovoru CITES lepšiu ochranu druhov, ktoré sa v súčasnosti dovážajú do EÚ v neudržateľnej miere alebo nezákonne. Únia preto podporuje návrhy na zmenu príloh, pokiaľ ide o rôzne druhy plazov a obojživelníkov, najmä viaceré druhy korytnačiek, ktoré sa dovážajú do EÚ ako spoločenské zvieratá.

12.Únia by tiež mala podporovať iniciatívy, ktoré prispievajú k zvyšovaniu kapacít príslušných orgánov, výmene informácií a najlepších postupov s cieľom lepšie vykonávať dohovor CITES a zlepšiť spoluprácu medzi zdrojovými, tranzitnými a cieľovými krajinami.

13.Únia v tejto súvislosti berie na vedomie návrhy požadujúce vytvorenie osobitných fondov v prospech vybraných zmluvných strán. Únia sa domnieva, že nové fondy by sa mali vytvárať len v riadne odôvodnených prípadoch, na základe dôkladnej analýzy ich uskutočniteľnosti a pridanej hodnoty. Prístup k financovaniu by sa nemal obmedzovať na vybrané zmluvné strany alebo ich skupiny.

14.Je dôležité, aby Únia zabezpečila jednotné chápanie a výklad všetkých rezolúcií, poznámok a výhrad. Keďže stále existuje vysoká miera nezákonného lovu slonov a nezákonného obchodovania so slonovinou, Únia by mala podporovať najmä objasnenie pravidiel týkajúcich sa obchodu so živými slonmi, konkrétne rezolúciu konferencie č. 11.20 (Rev. CoP18) a rezolúciu konferencie č. 10.10 (Rev. CoP18). Na 74. zasadnutí stáleho výboru vyjadrili Únia a jej členské štáty záujem vytvoriť spoločný rámec pre obchod so živými slonmi africkými, a to na základe rámca CITES a transparentného a spoľahlivého vedeckého preskúmania. Zosúladenie podmienok obchodovania so živými slonmi africkými a podpora opatrení, ktoré sa priamo zaoberajú problémom nezákonného obchodovania so slonmi a slonovinou, by mali byť pre Úniu prioritou vo všetkých bodoch programu 19. zasadania COP týkajúcich sa slonov.

15.Únia berie na vedomie, že zmluvné strany predložili viacero návrhov v súvislosti so zákonným obchodom so slonovinou. Medzinárodný obchod so slonovinou je v súčasnosti v rámci dohovoru CITES zakázaný. Únia sa domnieva, že podmienky pre opätovné povolenie tohto obchodu nie sú splnené a na 19. zasadaní konferencie zmluvných strán dohovoru CITES nepodporí návrhy na jeho obnovu. Pokiaľ ide o domáce trhy so slonovinou, Únia by mala v rámci rozsahu pôsobnosti dohovoru naďalej podporovať primerané a účinné opatrenia podložené najlepšími dostupnými dôkazmi.

16.Únia uznáva, že medzinárodný obchod s voľne žijúcimi druhmi môže predstavovať riziko v súvislosti s výskytom zoonotických chorôb. Dohovor CITES by mal v súlade so svojím mandátom zohrávať úlohu pri znižovaní potenciálnych rizík pre zdravie zvierat a ľudí. Žiadna organizácia si nedokáže sama poradiť s početnými výzvami, ktoré by mohli viesť k vzniku a šíreniu chorôb súvisiacich s voľne žijúcimi druhmi. Únia by preto mala nabádať CITES, aby naďalej posilňoval aktívnu spoluprácu s inými medzivládnymi organizáciami vrátane tých, ktoré pôsobia v oblasti zdravia zvierat alebo verejného zdravia, obchodu, potravín a prepravy, a to v súlade s prístupom „jedno zdravie“. Únia dôrazne podporuje obnovený záväzok Svetovej organizácie pre zdravie zvierat a dohovoru CITES spolupracovať v otázkach zdravia zvierat a dobrých životných podmienok na celom svete s cieľom chrániť biodiverzitu a zvieratá.

17.Kríza súvisiaca s nezákonným obchodovaním s voľne žijúcimi druhmi spolu s rozšírením rozsahu pôsobnosti dohovoru CITES na nové druhy a zmluvné strany znamená, že pod záštitu dohovoru CITES sa v posledných rokoch dostalo viac činností a že pracovné zaťaženie sekretariátu dohovoru CITES výrazne vzrástlo. Únia by mala zohľadniť tento vývoj pri rozhodovaní o svojich prioritách pre 19. zasadanie konferencie zmluvných strán a o budúcom rozpočte sekretariátu dohovoru CITES.